Besorgdheid en angstigheid is sekerlik een van die groot kenmerke van ons tyd. Ons is angstig oor ons toekoms, ons finansies, ons land, ons studies - noem dit maar en ons is daaroor besorg. Baie keer ook geregverdig. Maar is dit werklik hoe 'n volger van Jesus gekenmerk moet wees? Die Bybel leer vir ons 'n ander pad. 'n Pad na vrede deur gebed...
Jesus leer ons bid: "Laat U wil geskied" (Mtt6:10). God se wil is gebind aan wat Hy weet sy kinders se behoeftes is. Hy laat daarom met ons gebeur wat Hy weet vir ons die beste is. Ons het nodig om Hom daarin kinderlik te vertrou en gehoorsaam na te volg. 'Leer my Heer daarom U weë ...'
Om die lewe te geniet en plesier na te jaag word al meer die middelpunt van ons samelewing. Die plesier en die lekker van die lewe is wonderlik, maar kan dit werklik vir ons gee wat dit belowe?
Jona was deur God geroep vir 'n bepaalde taak. Hy vlug egter weg van die Here af. God lê hom in 'n storm voor en dwing hom om te bely: 'Hulp kom net van die Here af'. In sy benoudheid sing hy 'n loflied. Hoe moet ons dit verstaan en wat beteken dit vir jou in jou lewe vandag?